open-index/open-wikipedia-markdown huggingface dataset:
Kelmės ješiva

**Kelmės ješiva** arba **Kelmės Talmud Tora** () – buvusi viena iš žymesnių Rytų Europos judaizmo dvasinių seminarijų, įkurta 1862 m. Kelmėje.

## Istorija

Bene geriausiai žinomas Kelmės rabinas – Rabi Simcha Zisel Broidas, 1862 m. įkūrė vieną žymiausių ješivų Lietuvoje – Kelmės Talmud Torą, kuri veikė iki pat 1941 metų. Šioje ješivoje buvo akcentuojamas Musar mokymas. Talmud Toros pastatą juosė aukšta tvora, atskirianti joje besimokančius nuo likusios bendruomenės, studentai išsiskyrė savo apranga, taikydavo tylėjimo praktiką, o ir patekti į šią ješivą galėjo tik išlaikę egzaminus. Remdamasis Lipkino Salanterio mokymu, Rabi Simcha Zisel Broidas suformavo studijų programą, paremtą taisykle: pirmiausia studentus supažindinti su materialiojo pasaulio žiniomis, o tik po to gilintis į dvasinius dalykus. Ješivos biblioteka garsėjo turtingumu ir buvo prieinama visiems, studijuojantiems Torą. Ješivoje mokino ne tik Talmudo ir Toros, bet ir matematikos, rusų kalbos ir geografijos, tai buvo beprecedentis įvykis Lietuvos ješivose. 

1872 m. S. Zivas nusipirko žemės sklypą, kuriame norėjo plėsti ješivos veiklą, tačiau įtari vietos valdžia to daryti neleido ir 1876 m. uždarė ješivą. S. Zivas ieškojo vietos kitur ir rado pastatą Gruobinios miestelyje, kur 1880 m. atidarė naują ješivą. Dėl prastos sveikatos jau 1881 m. buvo priverstas grįžti į Kelmę, kur jam vėl leista mokytojauti. 1886 m. dėl sudėtingo administravimo teko uždaryti ir Gruobinios ješivą. Ješivoje mokydavosi apie 30-35 studentus. Dalis studentų 1892 m. išvyko gyventi į Palestiną. Iki pat 1941 m. ješivos vadovais dirbo įvairūs S. Zivo giminaičiai.

## Žymūs auklėtiniai

* Natanas Cvi Finkelis
* Yechezkel Levenstein
* Yeruchom Levovitz
* Moshe Rosenstein
* Naftoli Trop
* Nosson Meir Wachtfogel
* Elyah Lopian
* Chaim Yitzchak Bloch Hacohen

## Taip pat skaitykite

* Ramailės ješiva
* Panevėžio ješiva
* Vilijampolės ješiva
* Telšių ješiva
* Kauno kolelis

## Šaltiniai

## Nuorodos
* Kelem’s Jews as a Torah and spiritual People
Sandra Studer

**Sandra Studer** (g. 1969 m. vasario 10 d. Ciuriche) – Šveicarijos televizijos laidų vedėja ir dainininkė.

Sceniniu vardu *Sandra Simó* ji atstovavo Šveicarijai 1991 m. Eurovizijos dainų konkurse, su italų kalbos daina „Canzone per te“ užėmė 5-ąją vietą.

Dabar yra pagrindinė Šveicarijos televizijos asmenybė. Studer anksčiau pasirodė 1990 m. Šveicarijos Eurovizijos atrankoje su daina „Lo so“, kuri užėmė paskutinę vietą. Pastaraisiais metais ji vedė Šveicarijos ir Vokietijos nacionalines atrankas į Euroviziją.

## Nuorodos
* Sandra Studer IMDB svetainėje

|-
Kolainių Dievo Motinos ikonos „Smolenskaja“ parapija

**Kolainių Dievo Motinos ikonos „Smolenskaja“ parapija** – viena iš Klaipėdos stačiatikių dekanato parapijų, Kolainiuose. Parapijai priklauso Kolainių Dievo Motinos ikonos „Smolenskaja“ cerkvė.

## Istorija

Po 1863 m. sukilimo rusų valdžia uždarė katalikų vienuolyną. Į jį atkelti kolonistai stačiatikiai iš Sibiro – Blagoveščensko miesto. Stačiatikiai 1867 m. katalikų bažnyčią perstatė į cerkvę, naudojosi buvusio vienuolyno pastatais. Parapija įkurta 1873 metais. Prasidėjus I pasauliniam karui didžioji dalis parapijiečių pabėgo arba su visam grįžo į Rusiją. 1937 m. parapijoje buvo 1753 tikintieji. Po karo, 1945 m. tikinčiųjų beliko 845. 1947 m. sovietai iš naujo oficialiai užregistravo parapiją. 1988-1990 m. cerkvėje pamaldas laikė garsus stačiatikių vyskupas Ilarionas Alfejevas. 2008 m. buvo apie 10 tikinčiųjų.

## Nuorodos

* Istorija (rus.) ;
* Ilariono Alfejevo biografija (rus.) .

## Literatūra

* G. Szlewis, Православные храмы Литвы, Свято-Духов Монастыр, Vilnius 2006, ISBN 9986-559-62-6
Nosson Meir Wachtfogel

**Nosonas Meiras Vachtfogelis** (1910 m. vasario 18 d. Kuliuose, Rusijos imperija – 1998 m. lapkričio 21 d. Leikvude, Niudžersis, JAV) – Lietuvos ir JAV rabinas, mokytojas.

## Biografija

Gimė 1910 m. vasario 18 d. Kuliuose. Jaunystėje mokėsi Klemės ješivoje. 1920 m. jo tėvas gavo pasiūlymą dirbti rabinu Monrealyje. Būdamas 15 metų atvyko gyventi pas tėvą ir po kiek laiko išvyko mokytis į Niujorko ješivą. Po kelerių metų apjungus ortodoksų ješivą su Niujorko Ješivos universitetu jis metė mokslus ir išvyko mokytis į ortodoksų ješivą Myriuje, kur praleido septynerius metus. 1936 m. nutarė grįžti atgal pas savo tėvus į Kanadą, tačiau atplaukęs į Niujorką sužinojo, kad rabinas Elchonon Wasserman jį kviečia į Baranovičius. Rabinas jį perkalbėjo dėl grįžimo į materialistinių pagundų kupiną JAV ir pasiūlė vykti toliau mokytis į Kelmės ješivą, kur išbuvo iki pat 1940 m. nors, turėdamas Kanados pasą, bet kada galėjo išvažiuoti. 

Sovietams okupavus Lietuvą, Jungtinės Karalystės ambasada visiems savo ir kitų buvusių karalystės kolonijų šalių piliečiams įsakė atvykti į Kauną, iš kur jiems buvo suorganizuota kelionė į Australiją. Prieš išvykdamas susituokė su savo drauge Chava Shlomowitz, kuriai taip pat buvo leista išvykti. 1940 m. spalio 26 d. išvyko traukiniu į Rygą, po to į Maskvą, o iš Maskvos 9 dienas keliavo iki Vladivostoko. Iš čia jie apie mėnesį laivu plaukė iki Brisbeno. Atvykus į Australiją, vietos žydų bendruomenė jiems iškart nupirko lėktuvo bilietus į JAV. 

1942 m. pavasarį Niujorke įsteigė *kollel* Talmudo mokyklą, tai buvo pirmoji Europos ješivų stiliaus ješiva JAV. Iš viso jo pastangomis įsteigta 30 kolelių tokiuose miestuose kaip Monrealis, Bostonas, Long Byčas, Skrantonas, Majami Byčas, Denveris, Pitsburgas, Dylas, Meksikas ir Melburnas. 1997 m. su grupe pagyvenusių rabinų išvyko gelbėti Kaliningrado žydų kapinių, kurias buvo planuojama panaikinti. Mirė 1998 m. lapkričio 21 d. Leikvude, jo ir žmonos palaikai palaidoti Jeruzalėje.

## Nuorodos

* It Takes a Kollel: How higher learning is transforming American Jewry

## Literatūra

* Wolpin, Rabbi Nisson (April 2002). Torah Leaders: A treasury of biographical sketches. Mesorah Publications. pp. 232–247. ISBN 1-57819-773-2.
Moshe Rosenstein

**Mošė Rozenšteinas** (1880 m. Užventyje, Rusijos imperija – 1941 m. balandžio 10 d. Plungėje, Lietuvos TSR) – rabinas, mokytojas.

## Biografija

Gimė 1880 m. Užventyje. Jaunystėje mokėsi Telšių ješivoje, vėliau Kelmės ješivoje pas rabiną Simcha Zissel Ziv. Baigęs mokslus tapo Lomžos ješivos dvasiniu lyderiu. 1939 m. naciams okupavus Lenkiją perkėlė Lomžos ješivą į Plungę. 1937 m. Vilniuje išleista jo knyga rusų kalba *Žinių pagrindai*. Parašė knygas apie Musarų judėjimą *Yesodei Hada’as* ir *Ahavas Meishorim*, kurios buvo perleistos 2002 metais. Buvo vedęs, turėjo dvi dukras ir sūnų bei kelis vaikaičius, kurie visi buvo nacių nužudyti 1941 m. liepos viduryje. Mirė 1941 m. balandžio 10 d. Plungėje.

## Nuorodos

* Rabinų laiškai I (ang.) ;
* Rabinų laiškai II (ang.).
Liudas Jovaiša

**Liudas Jovaiša** (g. 1973 m. Šiauliuose) – Lietuvos istorikas, humanitarinių mokslų daktaras, Vilniaus universiteto docentas, Lietuvių katalikų mokslo akademijos akademikas, „Bažnyčios istorijos studijų“ vyr. redaktorius.

## Biografija
1991–1997 m. studijavo istoriją Vilniaus universitete. Dirbo Lietuvos mokslų akademijos bibliotekos Rankraščių skyriuje, Vilniaus jėzuitų gimnazijoje.

2004 m. Vilniaus universitete apgynė humanitarinių mokslų istorijos krypties daktaro disertaciją „Katalikiškoji Reforma Žemaičių vyskupijoje“.

2004-2014 m. dirbo Lietuvos kultūros tyrimų instituto Sakralinio meno paveldo skyriuje. Nuo 2002 m. dėsto Vilniaus universiteto Istorijos fakultete (nuo 2007 m. – Senovės ir Vidurinių amžių istorijos katedroje).

Nuo 2007 m. Lietuvių katalikų mokslo akademijos akademikas, tęstinio leidinio „Bažnyčios istorijos studijos“ vyr. redaktorius.

## Parengti leidiniai, kolektyvinių monografijų dalys
* *Žemaičių vyskupijos vizitacija (1579) = Visitatio dioecesis Samogitiae (A. D. 1579)*, Vilnius: Aidai, 1998 (lot. teksto parengimas ir vertimas; paaiškinimai ir rodyklės - su Juozu Tumeliu).
* *Lietuvos Didžiosios Kunigaikštijos kultūra: tyrinėjimai ir vaizdai*, Vilnius: Aidai, 2001 (sudarymas su Vytautu Ališausku, Mindaugu Pakniu, Rimvydu Petrausku, Eligijumi Raila).
* Paulius Rabikauskas, *Krikščioniškoji Lietuva: istorija, hagiografija, šaltiniotyra*, Vilnius: Aidai, 2002 (sudarymas).
* Paulius Rabikauskas, *Vilniaus akademija ir Lietuvos jėzuitai*, Vilnius: Aidai, 2002 (sudarymas).
* *Krikščionybės Lietuvoje istorija*, sud. Vytautas Ališauskas, Vilnius: Aidai, 2006 (kolektyvinės monografijos dalis).
**Benediktiniškoji tradicija Lietuvoje*, Vilnius: Aidai, 2008 (sudarymas).
* *Lietuvos katalikų dvasininkai XIV–XVI a.* (= Bažnyčios istorijos studijos, 2), Vilnius: Aidai, 2009 (su Vytautu Ališausku, Tomaszu Jaszczołtu, Mindaugu Pakniu).
* *Žemaičių vyskupijos vizitacijų aktai (1611–1651 m.) = Acta visitationum dioecesis Samogitiae (A. D. 1611–1651)* (= Fontes historiae Lituaniae, XI), Vilnius: Lietuvių katalikų mokslo akademija, 2011 (parengimas).
* *Religinės bendrijos Lietuvos istorijoje: gyvenimas ir tapatybė* (= Bažnyčios istorijos studijos, 5), Vilnius: Lietuvių katalikų mokslo akademija, 2012 (sudarymas).
* *Žemaičių Krikštas ir krikščionybė Žemaitijoje: Šešių šimtmečių istorija* (= Bažnyčios istorijos studijos, 7), Vilnius: Lietuvių katalikų mokslo akademija, 2014 (sudarymas).
* *Vilniaus ir Žemaičių katedrų kapitulų statutai*, Vilnius: Lietuvių katalikų mokslo akademija, 2015 (su Wioletta Pawlikowska-Butterwick) (leidinio „Studia Źródłoznawcze” prof. Stefano Krzysztofo Kuczyńskio vardo III premija šaltinių leidimo kategorijoje, 2016 m.).
* *Vilniaus vyskupai ir jų portretai,* Vilnius: Bažnytinio paveldo muziejus, 2016.
* *Lietuvos katalikų dvasininkai XIV–XVI a.: addenda et corrigenda* (= Bažnyčios istorijos studijos, 11), Vilnius: LKMA 2020 (su Vytautu Ališausku ir Tomaszu Jaszczołtu).

## Išnašos
Marion Rung

**Marion Rung** (g. 1945 m. gruodžio 7 d. Helsinkyje) – Suomijos pop dainininkė. Du kartus atstovavo Suomijai Eurovizijos konkurse – 1962 ir 1973 m. 1962 m. Eurovizijoje ji užėmė 7 vietą, o 1973 metais pasiekė Suomijos antrą geriausią rezultatą kada nors šiame konkurse – 6 vietą. Ji taip pat laimėjo 1974 m. Tarptautinio Sopoto dainų festivalio *Grand Prix de disque* prizą ir 1980 m. Intervizijos dainų konkursą su daina „Where is the Love“.

## Diskografija
* Marion on onnellinen (1969)
* Shalom (1972)
* Tom tom tom (1973)
* Lauluja Sinusta (1974)
* El Bimbo (1975)
* Baby face (1976)
* Marion 77 (1977)
* Rakkaus on hellyyttä (1977)
* Love is… (1978)
* Por favor (1978)
* Onni on kun rakastaa (1979)
* Moni-ilmeinen Marion (1980)
* Rakkaimmat lauluni (1982)
* Elän kauttasi (1983)
* Nainen (1984)
* Marion 88 (1988)
* Marionkonsertti (1989)
* Nuo silmät (1994)
* Hän lähtee tanssiin (1995)
* Yön tähdet (1997)
* Sadetanssi (2000)
* Leidit levyllä (2000)

## Nuorodos

* Oficiali svetainė

|-
Burundžio karalystė

**Burundžio karalystė** (kirundi: *Ubwami bw’i Burundi*; , ) buvo Afrikos valstybė, nuo XVII a. iki 1966 m. egzistavusi dabartinio Burundžio teritorijoje.

## Istorija
Burundis buvo viena iš daugelio Afrikos ežerų valstybių, nuo XVII a. susiformavusių Afrikos Didžiųjų ežerų regione. Kaip ir kitose regiono karalystėse, joje valdymą į savo rankas buvo suėmusi viena iš trijų visuomenės grupių – gyvulių augintojai tutsiai, kurių santykius su kitomis klasėmis reguliavo sudėtinga teisinė sistema *umugabire*. Pirmasis istoriškai patvirtintas monarchas Ntarė III, priklausęs Nganwa dinastijai, valdė XVII a. II pusėje. Vėlesni monarchai plėtė valstybės teritorijas aplinkinių genčių sąskaita. Tai buvo viena galingiausių regiono valstybių (kartu su Buganda, Ruanda, Bunjoru), kurioje klestėjo žemės ūkis, ir XIX a. pabaigoje gyveno 2 mln. gyventojų.

Nuo 1856 m. ši Afrikos gilumos valstybė užmezgė santykius su europiečiais. 1899 m. Burundžio karalystė kartu su kitomis aplinkinėmis valstybėmis: Ruandos, Buha, Bušubi karalystėmis buvo prijungta prie Vokietijos Rytų Afrikos. Skirtingai nei kaimyninėje Ruandoje, tuometinis Burundžio karalius Mvezi IV priešinosi vokiečių politinei ir kultūrinei įtakai. Nors vokiečiai ir užėmė karalystę, jų įtaka buvo silpna (skirtingai nei Tanganikos pakrantėje). Jie naudojosi vietine tutsių monarchija ir aristokratija, kad išlaikytų savo valdžią regione.

1916 m. Pirmojo pasaulinio karo metu sąjungininkai užėmė Vokietijos kolonijas. Vokietijos Rytų Afriką pasidalino Britų imperija ir Belgija, kuriai ir atiteko tradicinės Burundžio bei Ruandos karalystės. Jos kartu buvo administruojamos kaip kolonijinė valda Ruanda-Burundis. Tradicinės monarchijos buvo išsaugotos. Belgų valdymo laikais Burundžio visuomenė buvo galutinai ir oficialiai suskaldyta tarp dviejų klasių – tutsių ir hutų, o pirmiesiems buvo suteiktos visos teisės pastarųjų atžvilgiu. Todėl kolonijiniais laikais didėjo atskirtis ir trintis tarp šių klasių.

1962 m. Burundis gavo nepriklausomybę iš Belgijos kaip nepriklausoma karalystė, tačiau dėl didėjančios įtampos tarp tutsių aristokratijos ir hutu prastuomenės, 1966 m. valdovas Ntare V buvo nuverstas, ir paskelbta Burundžio Respublika.

## Valdovai
Burundžio valdovai buvo tituluojami mvami. Jų vardai buvo keturi ir kartodavosi iš eilės, taip sudarydami vieną ciklą. Anot tradicinių pasakojimų, iki Mvambutsos mirties 1966 m. valdovų linija sudarė 4 pilnus ciklus. Tačiau šiuo metu manoma, kad iš tiesų istoriškai egzistavo tik 2 ciklai. Nepaisant to, pirmasis patvirtintas valdovas, sakant tradicija, yra vadinamas Ntare III. Visos valdymo datos iki Mvezi IV yra apytikrės.
* Ntarė III Rušatsi: 1680–1709
* Mvezi III Ndagušimije: 1709–1739
* Mutaga III Senjamviza Mutamo: 1739–1767
* Mvambutsa III Mbariza: 1767–1796
* Ntarė IV Rutaganzva Rugamba: 1796–1850
* Mvezi IV Gisabo: 1850–1908
* Mutaga IV Mbikije: 1908–1915
* Mvambutsa IV Bangiricengas: 1915–1966
* Ntarė V Ndizejė: 1966 m. rugsėjo 1–lapkričio 28
Daniel Sturridge

**Danielis Andrė Staridžas** (g. 1989 m. rugsėjo 1 d. Birmingame) – anglų futbolininkas, žaidžiantis Liverpool FC ir Anglijos rinktinės puolėjo pozicijoje.

## Karjera
Sturridge karjerą pradėjo 1996 m. Birmingamo Aston Villa jaunimo klube. Vėliau žaidė Coventry City FC klube. 2003 m. pasirašė sutartį su Manchester City klubu. Žaidė dvejuose FA jaunimo taurės finaluose. Nuo 2006 m. žaidė pagrindinės komandos sudėtyje. 2009 m. palikus „City“ klubą, tapo Chelsea FC žaidėju. 2010–2011 m. sezono antroje pusėje buvo skolinamas Bolton Wanderers klubui. Po sėkmingo starto Boltone, įmušęs aštuonis įvarčius per 12 rungtynių, grįžo į Chelsea 2011–2012 m. sezonui. 2013 m. sausio 2 d. tapo Liverpool FC klubo žaidėju. Anglijos rinktinėje debiutavo 2011 m. lapkričio 15 d., draugiškose rungtynėse prieš Švediją.

### Tarptautinė karjera
2011 m. lapkričio 6 d. Sturridge buvo pakviestas į Anglijos rinktinės draugiškas varžybas prieš Ispanijos ir Švedijos rinktines. Laimėjus 1–0 prieš Ispaniją, Sturridge rungtynes praleido ant atsarginių žaidėjų suolelio, tačiau Fabio Capello pažadėjo, kad Sturridge žais prieš Švediją. Debiutavo antrame kėlinyje pakeitęs Theo Walcott. Rinktinėje antrą kartą pasirodė rungtynėse prieš Nyderlandus, pirmame kėlinyje pakeitęs traumą gavusi Steven Gerrard. Pirmąjį įvartį pelnė 2013 m. kovo 22 d., 8–0 išvykos rungtynėse prieš San Marino rinktinę.

## Dalyvavimas čempionatuose

|}

## Pasiekimai

### Klubiniai
;Chelsea
* Premier League (1): 2009–2010 m.
* FA Taurė (2): 2009–2010 ir 2011–2012 m.
* FA Community Shield (1): 2009 m.
* UEFA Čempionų lyga (1): 2011–2012 m.

### Asmeniniai
* Premier League mėnesio žaidėjas (1): 2013 m. rugpjūtis
* UEFA Europos iki 21 m. futbolo čempionato komanda (1): 2011 m.
* Manchester City FC jaunasis metų žaidėjas (1): 2008–2009 m.

## Šaltiniai

## Nuorodos

* Žaidėjo profilis liverpoolfc.com svetainėje 
* Oficiali Daniel Sturridge svetainė
Chaim Mordechai Katz

**Chaimas Mordechajus Kacas** (1894 m. Šeduvoje, Rusijos imperija – 1964 m. lapkričio 17 d. Klyvlende, JAV) – rabinas, mokytojas.

## Biografija

Gimė 1894 m. Šeduvoje. Jaunystėje mokėsi vietos ješivoje. 1910 m. išvyko mokytis į Vilijampolės ješivą, tačiau po metų vėl grįžo. 1914 m. išvyko mokytis į Voložino ješivą. 1918 m. išvyko į Telšius, kur vedė Perel Leah. Nuo 1920 m. padėjo savo tėvui ruošti ikimokyklinio amžiaus vaikus, kurie ketino eiti mokytis į Telšių ješivą. Taip pat redagavo laikraštį *Dos Yiddishe Lebben*. 1940 m. kartu su rabinu Eliyahu Meir Bloch sugebėjo pabėgti iš sovietų okupuotos Lietuvos į JAV, tačiau savo šeimą turėjo palikti Telšiuose.

1942 m. spalio mėnesį kartu su rabinu Eliyahu Meir Bloch Klyvlende įkūrė naują ješivą, kuriai suteikė Klyvlendo Telšių ješivos vardą. 1943 m. įkūrė Klyvlendo Hebrajų akademiją. II pasaulinio karo pabaigoje sužinojo, kad jo žmona ir visi vaikai buvo nacių nužudyti. 1946 m. vedė Esther Mindle Mandel. 1947 m. kartu su rabinu Blochu įkūrė Klyvlendo hebrajų mergaičių mokyklą. 1954 m. mirus Blochui tapo Klyvlendo *Telšių ješivos* vadovu. 1957 m. organizavo ješivos perkėlimą į Klyvlendo priemiestį Vilklifą. 1958 m. sunkiai susirgo, tačiau ir toliau aktyviai dalyvavo visuomeniniame gyvenime. 1960 m. įkūrė Čikagos Telšių ješivą. 1963 m. buvo išvykęs į Jeruzalę, kur skaitė įvairias paskaitas. Mirė 1964 m. lapkričio 17 d. Klyvlende.


Vaizdas:DosYiddisheLebben.jpg|Laikraščio *Dos Yiddishe Lebben* viršelis


## Literatūra
* Be’er Mechokek – Published by Rabbi Yaakov Z. Katz, Wickliffe, Ohio 1989.
Zooey Deschanel

**Zooey Claire Deschanel** (g. 1980 m. sausio 17 d. Los Andžele, Kalifornijoje) – amerikiečių aktorė, dainininkė ir dainų autorė.

Žymesni filmai, kuriuose pasirodė Deschanel – „(500) Days of Summer“ (2009), „Our Idiot Brother“ (2011), „Yes Man“ (2008), „Elf“ (2003), „Your Highness“ (2011), „The Happening“ (2008), „The Hitchhiker’s Guide to the Galaxy“ (2005), „The Good Girl“ (2002), „Failure to Launch“ (2006), „Bridge to Terabithia“ (2007), „The Happening“ (2008), „Gigantic“ (2008) ir t. t. Z. Deschanel bene geriausiai žinoma iš FOX televizijos komedijos „New Girl“, kuriame pagrindinį vaidmenį atlieka nuo 2011 m. rugsėjo. Aktorės vaidyba buvo teigiamai įvertinta tarp kritikų, Deschanel sulaukė nominacijų prestižiniuose televizijos apdovanojimuose, įskaitant „Emmy“ ir „Auksinio gaublio“ apdovanojimus. Z. Deschanel atliko ir sukūrė pagrindinę serialo dainą, ji taip pat yra ir serialo prodiuserė.

Zooey Deschanel taip pat turi ir muzikinių sugebėjimų, kuria dainas, groja keturiais instrumentais. 2006 m. Deschanel kartu su kolega M. Ward įkūrė duetą „She & Him“, 2008 m. išleido debiutinį albumą „Volume One“. Iki 2013 m. duetas yra išleidęs dar tris albumus – „Volume Two“, „A Very She and Him Christmas“ ir „Volume 3“. Aktorė taip pat įrašinėja dainas įvairiems filmams, kuriuose ji atlieka vaidmenis. 2012 m. buvo nominuota „Grammy“ apdovanojimui.

## Biografija
Aktorė gimė 1980 m. Kalifornijoje, šou verslu užsiimančioje šeimoje. Jos tėvas, Caleb Deschanel, yra „Oskarui“ nominuotas kinematografas, o jos motina Mary Jo Deschanel – žinoma aktorė, vaidinusi garsiame amerikiečių seriale „Twin Peaks“ (1990). Aktorė užaugo katalikų šeimoje. Nuo pat mažens Z. Deschanel norėjo tapti sėkminga ir žymia aktore, pirmą rolę televizijoje ji gavo seriale „Veronica’s Closet“ (1997).

Pirmą kartą kine Z. Deschanel pasirodė nusifilmavusi 1999 m. komedijoje „Mumford“, po kurios ji nusprendė išstoti iš universiteto ir toliau kilti karjeros laiptais tam skiriant visą savo laiką. Z. Deschanel sesuo Emily taip pat yra aktorė.

## Filmografija

### Kinas

### Televizija

## Šaltiniai

## Nuorodos
* Zooey Deschanel svetainėje IMDb
* Zooey Deschanel socialiniame tinkle Twitter
* Zooey Deschanel socialiniame tinkle Instagram
Viktoras Senčila

**Viktoras Senčila** (g. 1958 m. rugpjūčio 28 d. Klaipėdoje) – Lietuvos inžinierius-laivų mechanikas, technikos mokslų daktaras, profesorius. Nuo 2021 m. rugsėjo mėn. Klaipėdos universiteto jūrų technologijų ir gamtos mokslų fakulteto dekanas. 

## Biografija

Gimė 1958 m. rugpjūčio 28 d. Klaipėdoje. 1975 m. uostamiestyje baigęs mokyklą, pasekė tėvu jūrininku, kuris 12 metų aktyviai plaukiojo į jūrą, po to dirbo Klaipėdos okeaninės žvejybos laivyno bazėje, – ėmėsi studijuoti jūreivystės mokslų. 1980 m. Kaliningrado aukštojoje inžinerinėje jūreivystės mokykloje įgijo inžinieriaus-laivų mechaniko kvalifikaciją. 

1980–1984 m. Klaipėdos refrižeratorių laivyno bazėje dirbo mechaniku, plaukiojo pasaulio jūrose. Vėliau pasirinko akademinę veiklą. 1987 m. Centriniame dyzelių mokslinių tyrimų institute tuometiniame Leningrade apsigynė technikos mokslų daktaro laipsnį.

Nuo 1993 m. iki 2019 m. buvo Lietuvos aukštosios jūreivystės mokyklos direktorius. 2013 m. spalio 3 d. vykusiame Lietuvos kolegijų direktorių konferencijos posėdyje išrinktas nauju LKDK prezidentu.

Išsituokęs, turi dukrą Aną ir sūnų Michailą. Pomėgiai: roko muzika, motociklai, kolekcionavimas.

## Šaltiniai

## Nuorodos

* Viktoras Senčila (''klaipeda.diena.lt'')
Darius Užkuraitis

**Darius Užkuraitis** (g. 1965 m. gruodžio 12 d.) – muzikologas, „LRT Opus“ programos įkūrėjas ir direktorius, „Eurovizijos“ komentatorius, muzikinių konkursų vertintojas.

## Biografija
1991 m. baigė Lietuvos konservatorijos muzikos teorijos specialybę (dėst. L.Šaltenio klasė).

Dirba Lietuvos radijuje trečiosios programos jaunimui „LRT Opus“ vyriausiuoju redaktoriumi. Veda laidą „Antroji pavara“ (LRT Radijas). Dirbo laidų vedėju radijo stotyse „Laisvoji banga“, „M-1 plius“, vadovavo UAB „Radiola“, transliavusiai „Laba‘s FM“ programą. Bendradarbiavo su dienraščiais „Lietuvos rytas“, „Respublika“, žurnalu „Kultūros barai“. Vadovavo Lietuvos radijo trečiajai programai. 2012 metų Lietuvos nacionalinės atrankos į Euroviziją vedėjas.

Nuolat bendradarbiauja ir su televizija. Nuo 2001 m. komentuoja „Eurovizijos“ konkurso finalus. Nuolatinis džiazo festivalių „Vilnius Jazz“, „Mama Jazz“, „Birštonas Jazz“ koncertų vedėjas, respublikinių bei tarptautinių muzikinių konkursų žiuri narys. Lietuvos alternatyvios muzikos apdovanojimų A.LT vertinimo komisijos narys.

Draugė Nijolė Statkutė.

## Šaltiniai
Individualūs Olimpiados dalyviai 2014 m. žiemos olimpinėse žaidynėse

**[[2014 m. žiemos olimpinės žaidynės|2014 m. žiemos olimpinėse žaidynėse]] kaip individualūs sportininkai** dalyvaus trys Indijos atstovai. Šios šalies Olimpinis komitetas yra suspenduotas dėl vyriausybės įtakos jo veikimui bei korupcijos nuo 2012 m. gruodžio 2 d.

Dėl šios priežasties Indijos sportininkai gali dalyvauti olimpinėse žaidynėse tik kaip individualūs dalyviai su Tarptautinio olimpinio komiteto vėliava.

2014 m. vasario 11 d., jau vykstant žiemos olimpinėms žaidynėms, Tarptautinis olimpinis komitetas panaikino visus ribojimus Indijos komitetui ir leido nuo tos dienos Indijos sportininkams dalyvauti varžybose su savo šalies vėliava. Tai padaryta po sąžiningų rinkimų Indijos nacionaliniame komitete. Tai buvo pirmas kartas istorijoje, kuomet toks draudimas panaikintas jau vykstant žaidynėms.

## Sportininkai
Trys sportininkai iš Indijos bus individualūs žaidynių dalyviai – Himanshu Thakur (kalnų slidinėjimas), Nadeem Iqbal (slidinėjimo lenktynės) ir Shiva Keshavan (rogutės).

## Šaltiniai
Sanki ledo trasa

**Sanki ledo trasa** – bobslėjaus, skeletono ir rogučių sporto ledo trasa šalia Krasnaja Polianos, Krasnodaro krašte, Rusijoje. Nutolusi apie 60 km nuo Sočio. Pastatyta specialiai 2014 m. žiemos olimpinėms žaidynėms. Antra Rusijoje ir viena iš septyniolikos šiuo metu veikiančių trasų pasaulyje.

## Istorija
2006 m. buvo nutarta Rusijoje atidaryti dvi naujas ledo trasas: vieną šalia Maskvos ir vieną Kaukaze. 2007 m. liepos 4 d. Sočis oficialiai laimėjo 2014 m. žiemos olimpinių žaidynių rengimo konkursą, kurių varžyboms reikės ir Sanki ledo trasos. Komplekso numatyta kaina – 135,7 milijonų rublių.

## Techniniai duomenys
Sanki ledo trasos ilgis yra 1814 m ir tai yra ilgiausia ledo trasa pasaulyje. Vertikalus trasos kritimas yra 131,9 m. Bobslėjaus trasa turi 19 posūkių, rogučių sporto 17–20 posūkių.

## Šaltiniai
Jim Parsons

**Džimas Parsonsas** (; g. 1973 m. kovo 24 d.) – JAV aktorius, žymiausias dėl Šeldono Kuperio vaidmens komedijiniame seriale „Didžiojo sprogimo teorija“.

Gimė Hiustone, Teksase, augo Hiustono priemiestyje Springe. Mokyklos metais pradėjo vaidinti teatre. Baigė teatro studijas Hiustono universitete, 2001 m. baigė San Diego universiteto teatro mokyklą. Televizijos aktoriaus karjerą pradėjo nuo vaidmenų reklamose, epizodinių vaidmenų filmuose (*School for Scoundrels*, *Garden State*). 2007 m. Parsonas pradėjo vaidinti intelektualą fiziką Šeldoną Kuperį situacijų komedijoje „Didžiojo sporgimo teorija“. Šis vaidmuo susilaukė labai didelio populiarumo – jis ne tik laimėjo virtinę svarbiausių kino apdovanojimų, tačiau šis vaidmuo susilaukė nemažai atgarsio visuomenėje bendrai.

Parsonas taip pat vaidina teatre, yra suvaidinęs kelete komedijinių filmų bei televizijos serialų epizodų.

## Laimėjimai
* Emmy apdovanojimai: geriausias komedijinio serialo pagrindinis aktorius (2010, 2011, 2013 m.)
* TCA apdovanojimai: už asmeninius pasiekimus komedijoje (2009 m.)
* Auksiniai gaubliai: geriausias komedijos ar muzikinio serialo aktorius (2011 m.)
Meyer Juzint

**Mejeris Juzintas** (1924 m. birželio 15 d. Šeduvoje, Lietuva – 2001 m. spalio 3 d. Čikagoje, JAV) – mokytojas, rašytojas.

## Biografija

Gimė 1924 m. birželio 15 d. Šeduvoje. Iki Antrojo pasaulinio karo pradžios mokėsi Vilijampolės ješivoje. Buvo įkalintas Aušvico ir Bergen-Belseno koncentracijos stovyklose. Išvadavus Bergen-Belseno stovyklą, išvyko į JAV, kur XX a. 5-ojo dešimtmečio pabaigoje gavo mokytojo darbą vienoje iš Čikagos ješivų. Nuo pat 1950 m. iki 2000 m. visą laiką dirbo mokytoju, itin gerai išmanė Talmudą ir Bibliją. Parašė kelias knygas apie Talmudo ir žydų filosofiją. Mirė 2001 m. spalio 3 d. Čikagoje, palaidotas Izraelyje.

## Knygos

* Juzint, Meyer (1947). *Blutike lider*
* Juzint, Meyer (1957). *Nehamat Meʹir*
* Juzint, Meyer (1960). *Shire Metsar Ve-Tikvah*
* Juzint, Meyer. *Laws pertaining to prayer and tefillin*


Vaizdas:Meyer Juzint - Headstone1.jpg|Meyer Juzint kapas


## Nuorodos

* Biografija I (ang.) 
* Biografija II (ang.)
* In Memoriam: Rabbi Meyer Juzint
Jan Tur

**Janas Turas** (1875 m. rugpjūčio 25 d. Radviliškyje, Rusijos imperija – 1942 m. gegužės 8 d. Varšuvoje, Antroji Lenkijos Respublika) – mokslininkas, teratologas, embriologas.

## Biografija

Gimė 1875 m. rugpjūčio 25 d. Radviliškyje. 1895-1899 m. studijavo fiziką-matematiką Varšuvos universitete. Studijas baigė aukso medaliu ir nuo 1899 m. iki 1915 m. buvo biologo Pavel Mitrofanov asistentu Varšuvos universitete. Stažavosi įvairiuose Prancūzijos miestuose, taip pat Saratove ir Helgolando saloje. 1907 m. tapo fiziologijos daktaru. Nuo 1919 m. iki II pasaulinio karo dirbo Lvovo universitete. Mirė 1942 m. gegužės 8 d. Varšuvoje. Palaidotas Varšuvos evangelikų reformatų kapinėse.

## Darbai

* *Co to są potwory? Ich historia i znaczenie*. Wszechświat 18, 27, 417-421 (1899)
* *O dziedziczeniu potworności*. Wszechświat 21, 52, 822-826 (1902)
* *Czy potworność jest chorobą?* Wszechświat 24, 40, 625-628 (1905)
* *Studia nad teratologią ptaków*. 1908
* *Wpływ promieni radu na rozwój organizmów*. 1916
* *Studia nad nowotworami u zarodków*. 1935

## Literatūra
* Stanisław Feliksiak: Słownik biologów polskich. Warszawa: Państwowe Wydaw. Naukowe, 1987, s. 547-548. ISBN 83-01-00656-0.
* Tarkowski AK, Maleszewski M, Rogulska T, Ciemerych MA, Borsuk E. Mammalian and avian embryology at Warsaw University (Poland) from XIX century to the present. „The International journal of developmental biology”. 2-3 (52), s. 121–34, 2008.
Klaudijus Šenferis

**Klaudijus Šenferis** (1885 m. birželio 7 d. Radviliškyje, Rusijos imperija – 1946 m. gegužės 18 d. Maskvoje, TSRS) – elektrotechnikas, akademikas.

## Biografija

Gimė 1885 m. birželio 7 d. Radviliškyje geležinkeliečio mašinisto šeimoje. Dar būdamas vaikas su šeima išvyko į Rusiją, kur 1903 m. baigė Jekaterinodaro gimnaziją. 1904 m. įstojo į Varšuvos politechnikos institutą. 1905 m. prasidėjus revoliucijai grįžo į Maskvą, kur 1906 m. įstojo į mechanikos studijas Maskvos technikos universitete. 1910 m. pradėjo dirbti elektrotechnikos laboratorijoje. 1911-1912 m. išvyko tobulintis į Karlsrūję Vokietijos imperijoje. Grįžęs Maskvos technikos universitete pradėjo skaityti paskaitas, 1917 m. tapo profesoriumi. Po bolševikų revoliucijos aktyviai dalyvavo elektrotechnikos fakulteto kūrime. 1932 m. tapo TSRS mokslų akademijos nariu. Parašė kelis elektrotechnikos vadovėlius. 1940 m. apdovanotas Darbo raudonosios vėliavos ordinu, 1943 m. Stalino premijos laureatas, 1945 m. apdovanotas Lenino ordinu. Mirė 1946 m. gegužės 18 d. Maskvoje. 

## Darbai

* *Коллекторные двигатели переменного тока*, 1933.
* *Динамомашины и двигатели постоянного тока*, 1937.
* ''Асинхронные машины'' , 1938.

## Nuorodos

* Kapo nuotrauka ir biografija (rus.) ;
* Biografija (rus.) ;
* Nuotrauka;
* Nuotrauka ir biografija I (rus.) ;
* Nuotrauka ir biografija II (rus.).
Martynas Gaubas

**Martynas Gaubas** (g. 1980 m. kovo 7 d. Radviliškyje) – lietuvių dailininkas, skulptorius, grafikas. 

## Biografija

Gimė 1980 m. kovo 7 d. Radviliškyje. 1999–2004 m. studijavo dailę - dizainą Šiaulių universitete. Nuo 2000 m. dalyvauja įvairiose parodose. Skulptorius jau sukūrė per 500 skulptūrų iš medžio, akmens, bronzos. Surengė jau apie 25 personalines parodas, dalyvavo daugiau kaip 70-yje grupinių parodų Lietuvoje ir užsienyje (Švedija, Danija, Suomija, Olandija, Vokietija, Lenkija, Latvija, Ukraina, Kinija). Užsienio galerijos "Gallery M" (Viena, Bratislava, Niujorkas), "Art gallery 21"(Ryga), "Gallery Salling" (Skive, Danija) menininką pristato pasaulinėse meno mugėse. 2006 m. gavo Šiaulių miesto savivaldybės stipendiją "Jaunajam menininkui". Jis yra pasaulio skulptorių tinklo „Sculpture network” ir Lietuvos dailininkų sąjungos narys.

## Nuorodos

* Darbų galerija ir biografija (lenk.) 

## Šaltiniai
Eugen von Keyserling

**Eugenijus fon Kaizerlingas** (1833 m. kovo 22 d. Pakruojyje, Rusijos imperija – 1889 m. balandžio 4 d. Reichenbache, Vokietijos imperija) – mokslininkas, arachnologas, zoologas aprašęs nemažai vorų rūšių, o dalis jų pavadinta mokslininko pavarde.

## Biografija
Gimė 1833 m. kovo 22 d. Pakruojyje baltvokiečių šeimoje. Studijavo zoologiją Tartu universitete, priklausė vietos vokiečių studentų draugijai. Studijų metu daug keliavo tirdamas įvairius gyvūnus, buvo Kaukazo kalnuose, o 1858-1859 m. dalyvavo ekspedicijoje Chorasane. Pastarosios ekspedicijos metu aprašė gėlavandenės žuvies rūšį *Squalius latus*. Baigęs mokslus toliau keliavo po Prancūziją, Jungtinę Karalystę ir Alžyrą. Keliaudamas susipažino su būsima žmona Margharete, istoriko Wilhelm von Dönniges dukra. Susituokęs atsisakė planų vykti į ekspediciją JAV ir nusipirkęs žemės apsigyveno Žemutinėje Silezijoje. Labai domėjosi vorais, kuriuos tyrinėjo savo ekspedicijų metu bei vorus, kuriuos atsiųsdavo jo kolegos. E. Kaizerlingo vorų kolekciją sudarė apie 10,000 eksponatų, o po jo mirties šią kolekciją įsigijo Londono Gamtos istorijos muziejus. Mirė 1889 m. balandžio 4 d. Reichenbache.

## Darbai
* *Er beendete Die Arachniden Australiens*. (1871–1883) für Ludwig Carl Christian Koch.
* *Die Spinnen Amerikas (Herausgeber post mortem: George Marx)*. Bauer & Raspe, Nürnberg 1880–1893, 6 Teile in 4 Bänden.

### Aprašytos rūšys
* Ctenidae, 1877,
* Sicariidae, 1870,
* Audifia, 1884, (Theridiidae)
* Aysha, 1891, (Anyphaenidae)
* Azilia, 1881, (Tetragnathidae)
* Bertrana, 1884, (Araneidae)
* Ceraarachne, 1880, (Thomisidae)
* Epeiroides, 1886, (Araneidae)
* Faiditus, 1884, (Theridiidae)
* Heurodes, 1886, (Araneidae)
* Ordgarius, 1886, (Araneidae)
* Paraplectanoides, 1886, (Araneidae)
* Pronous, 1881, (Araneidae)
* Taczanowskia, 1879, (Araneidae)
* Thymoites, 1884, (Theridiidae)
* Araneus albotriangulus, 1887, (Araneidae)
* Helophora reducta, 1886, (Linyphiidae)

### Eponimai
* *[[Argiope keyserlingi]]* Karsch, 1878, (Araneidae)
* *[[Chrysometa keyserlingi]]* Levi, 1986, (Tetragnathidae)
* *[[Dipoena keyserlingi]]* Levi, 1963, (Theridiidae)
* *[[Eustiromastix keyserlingi]]* Taczanowski, 1878, (Salticidae)
* *[[Josa keyserlingi]]* L. Koch, 1866, (Anyphaenidae)
* *[[Phoneutria keyserlingi]]* F. O. P.-Cambridge, 1897, (Ctenidae)
* *[[Singa keyserlingi]]* McCook, 1894, (Araneidae)
* *[[Xysticus keyserlingi]]* Bryant, 1930, (Thomisidae)
* *[[Zygiella keyserlingi]]* Ausserer, 1871, (Araneidae)

## Literatūra
* Friedrich G. Barth: Sinne und Verhalten - aus dem Leben einer Spinne. Springer 2001, ISBN 3-540-67716-X, S. 8 ff.
* Carsten Kretschmann: Räume öffnen sich - Naturhistorische Museen im Deutschland des 19. Jahrhunderts. Frankfurt 2004, ISBN 3-05-004202-8, S. 145
Aleksandras Dičpetris

**Aleksandras Dičpetris** (1906 m. spalio 31 d. Linkuvoje, Rusijos imperija – 1968 m. lapkričio 30 d. Bradforde, Jungtinė karalystė) – poetas, rašytojas, mokytojas.

## Biografija

Gimė 1906 m. spalio 31 d. Linkuvoje. 1933 m. baigė VDU Teologijos–filosofijos fakultetą, kur studijavo germanistiką, lituanistiką ir pedagogiką, priklausė „Šatrijos“ draugijai. Eilėraščius nuo 1923 m. spausdino *[[Ateitis (žurnalas)|Ateityje]]*, *[[Pavasaris (žurnalas)|Pavasaryje]]*, *[[Židinys (žurnalas)|Židinyje]]*, *Granite*, *[[Naujoji Romuva|Naujojoje Romuvoje]]*, *[[Akademikas (žurnalas)|Akademike]]*. Mokytojavo Rietave, Kupiškyje, Šilalėje, Eržvilke. Karo metais buvo Eržvilko valsčiaus viršaitis. 1944 m. pasitraukė iš Lietuvos, 1946–1947 m. lietuvių gimnazijos Blomberge Vakarų Vokietijoje direktorius. Iš Vokietijos išvyko į Škotiją, kur dirbo tekstilės gamykloje. Išleido melodingų ketureilių rinkinį *Dalios karoliai* (1930). Paskelbė darbų iš vokiečių–lietuvių literatūrinių ryšių, krašto pažinimo apybraižą *Lietuva – Tėvynė mūsų* (1931). Mirė 1968 m. lapkričio 30 d. Bradforde, palaidotas Londone. Sūnus Aleksandras Napoleonas Dičpetris taip pat rašytojas, kitas sūnus Dr. Henrikas-P. Dicpetris gydytojas, o dukra Rasa ištekėjo už anglų roko muzikos atlikėjo Ray Davies.

## Literatūra

* 

## Šaltiniai
Policininkai (1972 filmas)

**Nevykėliai** () – 1972 m. JAV sukurta nuotykių komedija, kurioje vaidino Burt Reynolds ir Raquel Welch. Juosta sukurta pagal 1968 m. išleistą garsaus detektyvų rašytojo Edo Makbeino knygą „87-oji nuovada“, tik, skirtingai nei romane, veiksmas vyksta ne Niujorke, o Bostone.

## Pagrindiniai aktoriai
: *Aktorius – vaidmuo*
* Burt Reynolds – detektyvas Styvas Karela
* Raquel Welch – detektyvė Eilen Makhenri
* Tom Skerritt – detektyvas Bertas Klingas
* Jack Weston – detektyvas Mejeris Mejeris
* James McEachin – detektyvas Arturas Braunas

## Turinys

Filme pasakojama apie 87-osios policijos nuovados pareigūnų darbą siekiant sugauti paslaptingą sprogdintoją, reketuojantį policijos viršininką ir miesto merą. Apie jis žinoma tik viena – kad šis naudojasi klausos aparatu. Nusikaltėlis atvirai šaiposi iš policininkų, vadindamas juos nevykėliais, o ir patys pareigūnai nuolatos patenka į kvailas ir nepatogias situacijas.

Po to, kai filme esančią sceną, kurioje bandoma sudeginti benamiu apsimetusį policininką, realiame gyvenime keletą kartų skirtinguose miestuose pakartojo paauglių gaujos, apliedamos benzinu gyvus žmones, filmo demonstravimas buvo nutrauktas ir atnaujintas po kelerių metų, iškirpus tam tikras scenas.
Karl Pojello

**Karolis Požėla** (1893 m. sausio 31 d. Steigviliuose, Rusijos imperija – 1954 m. rugsėjo 4 d. Čikagoje, JAV) – lietuvių kilmės Rusijos, JAV, Europos imtynininkas.

## Biografija

Gimė 1893 m. sausio 31 d. Steigviliuose. 1906 m. persikėlė gyventi į Sankt Peterburgą, kur jo broliai Antanas ir Motiejus turėjo vaistinę. Dirbdamas pas brolius, Karolis įsirašė į L. Čaplinskio "Sanitaro" sporto klubą, jo pirmuoju treneriu tapo telšiškis Antanas Valtas. 17-18 metų jis buvo laikomas vienu geriausių Rusijos imperijos vidutinio svorio mėgėjų imtynininkų. Jis rungėsi V. Oščepkovo klube „Sport“ bei kituose Sankt Peterburgo klubuose. 1912 m. Sankt Peterburge tapo Rusijos imperijos čempionu graikų-romėnų imtynėse, o 1913 m. Kijeve pirmuoju Rusijos imperijos čempionu laisvo stiliaus imtynėse bei Tarptautinio turnyro Breslau nugalėtoju. 1914 m. Karolis Požėla antrą kartą iškovojo Rusijos Olimpinio čempiono titulą laisvo stiliaus imtynėse. 

Prasidėjus I pasauliniam karui savanoriu stojo į Rusijos imperijos armiją, buvo sužeistas ir apdovanotas Šv. Jurgio II laipsnio kryžiumi. Kaip išgarsėjęs imtynininkas prisišliejo prie imtynininkų grupės, kuri keliavo iš vieno miesto į kitą, iki pasiekė Sibirą. Iš ten per Kiniją ir Japoniją pasiekė JAV ir 1924 m. atvyko į Čikagą. Amerikoje pasivadino Karl Pojello ir tapo garsiu amerikietiškų imtynių profesionalu.

Pirmos imtynės buvo su imtynininku Bancevičiumi Čikagos Šv. Jurgio parapijos salėje. Posūkis jo karjeroje įvyko 1927 m., kai Viskonsino valstijoje jo agentu tapo A. Tamašiūnas. Viskonsine jis per 3 minutes nugalėjo Kanados čempioną Carl van Wurden, paskui Grubmajerį ir kitus. Tačiau Amerikos spauda plačiai pradėjo apie ji kaip apie lietuvį rašyti tik po to, kai Čikagoje jis nugalėjo Johnny Mayers, irgi lietuvį, kuris buvo laikomas vidutinio svorio pasaulio čempionu. Nuo tada K. Požėlai plačiai atsidarė šio sporto durys ir jis Amerikoje pasidarė vienu populiariausių imtynininkų. Tarpukariu keliavo ir dalyvavo įvairiose imtynėse Europoje, buvo atvykęs ir į Lietuvą. 1937 m. vasarį Singapūre susipažino su garsiu prancūzų imtynininku Maurice Tillet su kuriuo nuo 1937 m. iki 1939 m. treniravosi ir dalyvavo įvairiose varžybose Europoje. Prieš prasidedant II pasauliniam karui grįžo į JAV, kur ir mirė 1954 m. rugsėjo 4 d. Čikagoje, tą pačią dieną sužinojęs apie draugo mirtį nuo infarkto mirė ir Maurice Tillet. Abu sportininkai buvo kartu palaidoti.

## Nuorodos

* Kapo nuotrauka
* Professional Wrestling: Karl Pojello
* Krikšto liudijimas Lauksodžio bažnyčios metrikų knygoje

## Šaltiniai
Wielka Krokiew tramplinas

**Wielka Krokiew tramplinas** – šuolių su slidėmis sporto kompleksas Zakopanėje, Lenkijoje. 

## Istorija
Tramplinas atidarytas 1925 m., o 1929 m. čia buvo pirmą kartą surengtas pasaulio šiaurietiško slidinėjimo čempionatas. Pasaulio čempionatas čia rengtas dar 1939 m. ir 1962 m. 

1997 m. Jonas Paulius II komplekse surengė masines mišias.

Zakopanės tramplinas yra reguliarus pasaulio taurės etapų rengėjas. Žinomas dėl didelio žiūrovų skaičiaus, daugiausiai įtakoto Lenkijos šuolininko Adam Małysz sėkmės.
L. Subramaniam

**Lakšminarajanas Subramaniamas** (; g. 1947 m. liepos 23 d.) – Indijos smuikininkas, kompozitorius, dirigentas, Karnatakos ir Vakarų klasikinės muzikos atlikėjas.

Gimė tamilų brahmano, žymaus muziko V. Lakšminarajano šeimoje. Jo broliai Lakšminarajanas Šankaras ir Lakšminarajanas Vaidyanathanas taip pat garsūs muzikai. Muzikos meno išmoko iš tėvo. Madraso medicinos koledže baigė medicinos studijas, bet vėliau atsidėjo muzikai. Kalifornijos menų institute įgijo magistro laipsnį Vakarų klasikinėje muzikoje. Vėliau įgijo daktaro laipsnį. 2007 m. pats įkūrė atlikimo menų akademiją Bangalore.

Per savo gyvenimą L. Subramaniamas yra įrašęs visą pluoštą albumų, dalyvavęs daugelyje koncertų (didžiausi – 1988 m. Maskvoje, 1995 m. – Paryžiuje, 1991 m. – Ženevoje; iš viso virš 20 šalių), sukūręs bendrų įrašų su tokiais atlikėjais kaip Ali Akbaras Khanas, Bismila Khanas, Stefanas Grapelis, Jehudis Menuhinas, Laris Korjelas, Ala Rakha, Meinardas Fergiusonas, Herbis Hankokas. Parašė kūrinių orkestrams, baletams, filmams (*Salaam Bombay!, Mississippi Masala, Banaz a Love Story*). L. Subramaniamo muzika taip panaudota filmuose „Mažasis Buda“, „Kama Sutra: A Tale of Love“, „Baraka“.

## Nuorodos
* 
* L. Subramaniamas groja ''Royal Albert Hall''
* L. Subramaniamo kūrinys ''Wandering Saint'' fime „Baraka“
Ignalinos tramplinas

**Ignalinos tramplinas** – istorinis šuolių su slidėmis sporto kompleksas Ignalinoje, Lietuvoje. Buvusi pagrindinė Lietuvos šuolių su slidėmis ir šiaurės dvikovės bazė.

## Istorija
Pastatytas ant Vilkakalnio kalno. Tramplinas buvo 45 m aukščio, pats aukščiausias Lietuvos teritorijoje. Konstrukcija buvo iš medžio, sniegas turėdavo būt prineštas žmonių, neretai pačių dalyvių.

Miestui tramplinas kainavo tik tiek, kiek kainavo trasoje buvusių medžių iškirtimas. Visus kitus darbus atliko slidinėjimo entuziastai, vadovaujami rajono sporto komiteto pirmininko B. Šimkūno.

1965 m. čia vyko pirmasis Lietuvos šuolių su slidėmis čempionatas.

## Šaltiniai
 

## Nuorodos
*World Ski Jumping Hills Archive profilis
RusSki Gorki centras

**RusSki Gorki centras** () – šuolių su slidėmis sporto kompleksas Estosadoko kaime, Rusijoje. Pastatytas specialiai 2014 m. žiemos olimpinių žaidynių proga.

## Kompleksas
Kompleksą iš viso sudaro penkios kalvos: 95 m ir 125 m pajėgumo (olimpiniai) ir 72 m, 45 m, 25 m pajėgumo kalvos jaunimui ir treniruotėms. Komplekso žiūrovų talpa olimpinėms trasoms stebėti siekia iki 7500 žiūrovų.

2012 m. komplekse įvyko pirmosios oficialiosios varžybos.
Amerikietiška siaubo istorija

**„Amerikietiška siaubo istorija“** () – amerikiečių siaubo televizijos serialas, kurio autoriai ir prodiuseriai yra Ryan Murphy ir Brad Falchuk. Kiekvienas sezonas sukurtas kaip atskiras mini serialas, kurių personažai ir aplinka nėra susiję, o siužetas turi savo „pradžią, dėstymą ir pabaigą”.

Pirmajame sezone, vėliau pervadintame *Amerikietiška siaubo istorija: žudynių namas* (), veiksmas vyksta 2011 m. ir pasakoja šeimos, persikėlusios į namą, kuriame vaidenasi anksčiau jame gyvenę žmonės, istoriją. Antrajame sezone, pavadinimu *Amerikietiška siaubo istorija: beprotnamis* (), kuriame veiksmas vyksta 1964 m., pasakojamos psichiškai nesveikų nusikaltėlių istorijos. Trečiajame sezone, pavadinimu *Amerikietiška siaubo istorija: sąskrydis* (), kurio veiksmas vyksta XIX amžiuje ir 2013 m., pasakojama apie mūšį tarp raganų ir praktikuojančiųjų magiją. Ketvirtajame sezone, pavadinimu *Amerikietiška siaubo istorija: išsigimelių šou* (), kur veiksmas vyksta Jupiterio mieste, Floridoje 1952 metais, viename iš nedaugelio likusių Amerikos išsigimelių šou. Penktajame sezone, pavadinimu *Amerikietiška siaubo istorija: viešbutis* () veiksmas vyksta Los Andžele, Kalifornijoje, 2015 metais ir orientuotas į paranormalaus viešbučio gyvenimą. Šeštasis sezonas *Amerikietiška siaubo istorija: Roanoke* () pasakoja apie šeimą, apsigyvenusią name, pastatytame ant paslaptingai dingusios kolonijos žemės. Sezono formatas paremtas dokumentiniu stiliumi.

Serialą transliuoja amerikiečių kabelinės televizijos kanalas FOX. Pirmojo sezono premjera įvyko 2011 m. spalio 5 d. ir tęsėsi iki 2011 m. gruodžio 21 d. Antrasis sezonas buvo rodomas nuo 2012 m. spalio 17 d. iki 2013 m. sausio 23 d. Trečiasis sezonas – nuo 2013 m. spalio 9 d. iki 2014 m. sausio 29 d. 2013 m. lapkričio 6 d. 2013 m. lapkričio 6 d. Ketvirtasis sezonas nuo – 2014 spalio 8 d. iki 2015 sausio 21 d. Penktojo sezono premjera 2015 spalio 7 d. iki 2016 sausio 13 d. 2016 Lapkričio 10 d. išleistas šeštasis serialo sezonas.

„Amerikietiška siaubo istorija“ buvo teigiamai įvertinta televizijos kritikų. Aktorių darbas taip pat buvo gerai įvertintas, ypač Jessica Lange, kuri laimėjo „Emmy“, „Auksinį gaublį“ ir Ekrano aktorių gildijos apdovanojimą už savo pasirodymą. Serialas sulaukė aukštų reitingų kanale FOX, pirmajame sezone tapęs populiariausiu nauju serialu 2011 metais.

## Šaltiniai

## Nuorodos
* Oficiali svetainė
* 
* Amerikietiška siaubo istorija  svetainėje TV.com
Lietuva 1998 m. žiemos olimpinėse žaidynėse

**Lietuva dalyvavo [[1998 m. žiemos olimpinės žaidynės|1998 m. žiemos olimpinėse žaidynėse]]** Nagane Japonijoje. Šaliai atstovavo septyni sportininkai keturiose sporto šakose. Pirmą kartą dalyvauta kalnų slidinėjimo varžybose.

## Kalnų slidinėjimas

## Biatlonas

;Vyrai

## Slidinėjimo lenktynės

;Vyrai

;Moterys

## Dailusis čiuožimas

;Šokiai ant ledo

## Šaltiniai
Londono veloparkas

**Londono veloparkas** – uždarų patalpų dviračių treko velodromas ir BMX parkas po atviru dangumi. Pastatytas specialiai 2012 m. vasaros olimpinėms žaidynėms.

2011 m. parke įvyko pirmosios BMX varžybos – BMX superkroso pasaulio taurės etapas.

## Istorija
2005 m. paskelbtas projektas Londone atidaryti naują velodromą. Pirminiame projekte numatytas velodromas turėjo kainuoti tik 22 mln. £ ir talpinti 1500 žiūrovų. Londonui laimėjus teisę rengti 2012 m. vasaros olimpines žaidynes nuspręsta projektą išplėsti iki 6000 žiūrovų talpinantį velodromą ir tiek pat žiūrovų talpinanti BMX parką.

Londono veloparkas yra trečiasis uždarų patalpų velodromas Jungtinėje Karalystėje.
Lietuva 2002 m. žiemos olimpinėse žaidynėse

**[[Lietuva|Lietuvos]]** sportininkai dalyvavo **[[2002 m. žiemos olimpinės žaidynės|2002 m. žiemos olimpinėse žaidynėse]]** Solt Leik Sityje, JAV.

## Rezultatai
### Biatlonas

;Vyrai

;Moterys

### Slidinėjimas

### Dailusis čiuožimas

;Šokiai ant ledo

## Šaltiniai
Vaikinams tai patinka

**Vaikinams tai patinka** () – 2008 m. JAV sukurta komedija, kurią prodiusavo ir pagrindinį vaidmenį atliko Anna Faris. Aktorė už šį vaidmenį pelnė MTV kino apdovanojimų geriausios komikės nominaciją.

## Pagrindiniai aktoriai
: *Aktorius – vaidmuo*
* Anna Faris – Šelė Darlingson
* Colin Hanks – Oliveris
* Emma Stone – Natali
* Kat Dennings – Mona
* Hugh Hefner – vaidina save
* Beverly D‘Angelo – misis Hangstrom
* Rumer Willis – Džoana

## Turinys

Šelė – viena iš žurnalo „Playboy“ merginų, gyvenanti jo leidėjo Hju Hefnerio viloje ir svajojanti, kad jos nuotrauka atsidurtų ant žurnalo viršelio. Vietoje to, kitą dieną po savo 27 gimtadienio ji gauna Hefnerio pasirašytą raštelį, kuriame jis liepia jai išsikraustyti, nes esanti per sena modelio darbui.

Atsidūrusi realiame pasaulyje, kurio visiškai nepažįsta, naivioji Šelė užklysta į koledžo bendrabutį, kuris priklauso „Zeta Alfa Zeta“ brolijai, vienijančiai nepopuliarias ir kitų ignoruojamas merginas. Negana to, bendrabutis bus uždarytas, jei jame neapsigyvens dar bent 30 mokinių. Susidraugavusi su merginomis, Šelė savo žavesiu netrunka atkreipti aplinkinių dėmesį, padėti merginoms keisti stilių ir tapti populiariomis. Ji pati mėgina mokytis, kad padarytų teigiamą įspūdį naujajam draugui Oliveriui, tačiau ne viskas sekasi, be to, kai kurios merginos nepatenkintos tuo, kuo pačios virsta.

Galiausiai Šelė sužino, kad Hefnerio laiškas buvo klastotė ir „Playboy“ leidėjas nori, kad ji sugrįžtų. Suprasdama, kad yra per kvaila Oliveriui, ji priima pasiūlymą, tuo tarpu jos paliktoms merginoms dėl konkurenčių intrigų niekaip nepavyksta surinkti 30–ies norinčiųjų gyventi jų bendrabutyje. Manydamos, kad nebėra galimybių išsisukti, jos vyksta pas Šelę, kuri nusprendžia nepasiduoti ir padėti išlaikyti namą...
Subtilumas

**Subtilumas** () – 2011 m. prancūzų sukurta romantinė drama, kurioje pagrindinį vaidmenį atliko Audrey Tautou.
 
Filmas buvo nominuotas Cezariui geriausios debiutinės juostos bei geriausiai adaptuoto scenarijaus kategorijose.

## Pagrindiniai aktoriai
: *Aktorius – vaidmuo*
* Audrey Tautou – Natali Ker
* François Damiens – Markas Lundelis
* Bruno Todeschini – Čarlzas
* Melanie Bernier – Kloja
* Pio Marmai – Fransua 
* Audrey Fleurot – Ingrida 

## Turinys

Po to, kai partrenktas automobilio žūna pagrindinės veikėjos Natali vyras Fransua, moteris nusprendžia visiškai pasišvęsti darbui, kad nereikėtų prisiminti skausmingų išgyvenimų. Sėkmingai kopdama karjeros laiptais, vieną dieną, pati nesuprasdama ką daro,  ji staiga pabučiuoja savo pavaldinį Marką. Pastarasis, atvykėlis iš Švedijos, taip pat jaučiasi vienišas ir tarp dviejų atsiskyrėlių netrunka užsimegzti keistas romantiškai ryšys, kurį visaip stengiasi nutraukti Natali įsimylėjęs jos viršininkas Čarlzas...
Velodromas

**Velodromas** – sporto arena arba stadionas, skirtas dviračių treko varžyboms.

## Istorija
Pirmieji velodromai pradėti statyti XIX a. viduryje. Dažniausiai statyti šalia lengvosios atletikos stadionų. Dėl standartizacijos stokos visi pirmieji velodromai skiriasi savo išmatavimais ir posūkiais. XIX a. pabaigoje pradėti statyti ir pirmieji uždarų patalpų velodromai su medinėmis grindimis. Velodromai naudojami ir nuo pirmųjų 1896 m. olimpinių žaidynių.

## Šiuolaikinis velodromas
Dabartinės dviračių varžybos nebevykdomos velodromų stadionuose ir persikėlė į uždarų patalpų velodromus-arenas. Standartine trasa tapo 250 m pailgo ovalo formos takelis su 180 laipsnių posūkiais galuose. Trasos grindinys – medinis. Takelis žymimas keturiomis linijomis: storąją mėlyną (apšilimo vieta, leidžiama važiuoti kai kuriose rungtyse), juoda linija (treko išmatavimo skaičiavimo linija), raudona linija (sprinto linija, optimaliausio greičio ruožas tarp juodos ir raudonos linijų), bei plonoji mėlyna linija (stajerių linija, naudojama kai kuriose rungtyse).

## Lietuvoje
1979 m. Klaipėdoje atidarytas atviras velodromas. 2008 m. Panevėžyje atidarytas pirmasis Baltijos šalyse uždarų patalpų velodromas – Cido arena. 2012 m. jame surengtas Europos treko čempionatas.